钦定古今图书集成/方舆汇编/职方典/第1416卷 > 庆远府兵制考 通志
## 钦定古今图书集成/方舆汇编/职方典/第1416卷 > 庆远府兵制考 通志

本府。〈宜山县附郭。〉

柳庆城守营副将一员，守备二员，千总二员，把总四员。内分防宜山、天河、罗城、来宾、雒容，驻防柳州各官一员。

顺治十六年内，裁革卫所旗军，设立柳庆营兵、步战兵三百五十七名。

守兵八百三十四名

共兵一千一百九十一名。内拨分防天河县，驻防柳州，贴防罗城、来宾、雒容三县，共兵五百九十三名。

月共应支饷银一千三百六十九两五钱；月共应支米三百五十七石三斗。

官自备马二十八匹

春冬二季例，每匹月支谷一石二斗，每匹月支草四百二十斤。

夏秋二季例：每月支马匹干银九钱。

现设巡检二员　，弓兵八名。

宜山县现设德胜镇巡检一员　，弓兵八名。天河县柳庆营拨分防官一员。柳庆营拨防守兵五十名。

河池州　河池城守营参将一员，守备一员，千总一员，把总二员。

内拨分思恩、荔波防守官二员。

康熙五年，知州王玉麟条议：“石垒、崇枭、官村、拱黄久废外，其大山、红沙、芦塘、鬼岩、金城五堡，仍复兵额，以作铺司邮传之用。除将铺兵工食米。”

六十四石八斗抵给外，又免惟建里金城田粮一十一石五斗。智本里鬼岩堡田粮五石，芦塘堡田粮五石，英罗里红沙堡田粮二石，共粮二十三石五斗。岁该编银二十一两四钱三分二釐。议知州、州同、吏目四六捐俸。

河池城守营兵

步战兵二百一十二名

守兵四百五十九名

共兵七百零七名。内拨思恩、荔波二县共兵四百名。

分防州治三旺汛兵三十名。

石峒汛兵三十名

金城江营兵十名

月共应支饷银八百一十三两。

月共应支米二百一十二石一斗。

官自备马一十六匹

春冬二季例，每匹月支谷一石二斗，每匹月支草四百二十斤。

夏秋二季例，每匹月支马干银九钱。

思恩县　河池营拨分防官一员。河池营拨防守兵一百名。内拨蒙山、下利二堡汛兵二十名。现设安化镇巡检一员。弓兵不入经制。

荔波县　河池营拨分防官一员。《河池》营拨防守新县兵一百五十名，防守旧县兵一百五十名。

按《县志》：“旧立三堡，河池所千百户管理。每堡土著军丁五六十名不等，军粮即食之。” 河池所屯，自

皇清定鼎以来，三堡俱废，委把总一员带兵一百五。

十名驻新县。又拨百总一名，带兵五十名驻旧县。每年该兵米七百二十石。本邑征编无粮，拨赴河池、思恩挑运，相沿已久。自伪逆扰害以来，又复非遵前例。至康熙二十年，设委千总一员，带兵一百五十名驻防新县；又委百总一员，带兵五十名，驻防旧县。至康熙二十年冬，剿抚黄明之后，因恐地界生、黑各苗，并“旧县蒙石勾引”“苗叛服不常，防守须严。奉文添拨官兵二百名，驻防旧县各隘口。”其旧县防汛共兵二百五十名，系千总一员带领。新县防汛官兵一百五十名，系把总一员带领。至康熙二十一年冬，河池营又调回旧县防兵一百名。是荔波新旧两汛官兵，见今实共兵三百名，计造新县营房共四十间，旧县营房共五十间，俱系知县刘棻在任捐建。

《新县防营》仍设兵一百五十名。

旧县防营，原设兵五十名，康熙二十年，添设防兵二百名，共二百五十名。至康熙二十一年冬，河池营调回一百名，见今共兵一百五十名。